CELEX: 62015CA0092
Language: hr
Date: 2016-10-12 00:00:00
Title: Predmet C-92/15: Presuda Suda (osmo vijeće) od 12. listopada 2016 (zahtjev za prethodnu odluku koji je uputio Hof van beroep te Antwerpen – Belgija) – Sven Mathys protiv Antverpia NV (Zahtjev za prethodnu odluku — Direktiva 96/75/EZ — Sustavi iznajmljivanja plovila i određivanja cijena u prijevozu robe unutarnjim vodnim putovima — Doseg — Članak 1. točka (b) — Pojam „prijevoznik” — Članak 2. — Sloboda ugovaranja i pregovaranja o cijenama)

12.12.2016   
            
            
               HR
            
            
               Službeni list Europske unije
            
            
               C 462/3
            
         Presuda Suda (osmo vijeće) od 12. listopada 2016 (zahtjev za prethodnu odluku koji je uputio Hof van beroep te Antwerpen – Belgija) – Sven Mathys protiv Antverpia NV
   (Predmet C-92/15) (1)
   
   ((Zahtjev za prethodnu odluku - Direktiva 96/75/EZ - Sustavi iznajmljivanja plovila i određivanja cijena u prijevozu robe unutarnjim vodnim putovima - Doseg - Članak 1. točka (b) - Pojam „prijevoznik” - Članak 2. - Sloboda ugovaranja i pregovaranja o cijenama))
   (2016/C 462/03)
   Jezik postupka: nizozemski
   
      Sud koji je uputio zahtjev
   
   Hof van beroep te Antwerpen
   
      Stranke glavnog postupka
   
   
      Tužitelj: Sven Mathys
   
      Tuženik: De Grave Antverpia NV
   
      Izreka
   
   U sklopu djelatnosti prijevoza robe unutarnjim vodnim putovima, članak 1. točku (b) Direktive Vijeća 96/75/EZ od 19. studenoga 1996. o sustavima iznajmljivanja plovila i određivanja cijena u domaćem i međunarodnom prijevozu unutarnjim vodnim putovima u Zajednici, kojim se „prijevoznik” definira kao vlasnik ili brodar jednoga ili više plovila na unutarnjim vodnim putovima, i članak 2. te direktive, prema kojem zainteresirane strane slobodno zaključuju ugovore u tom području, treba tumačiti na način da im se ne protivi nacionalni propis poput onoga koji je mjerodavan u glavnom postupku i prema kojem osoba koja nije obuhvaćena tom definicijom smije sklapati ugovor o prijevozu u svojstvu prijevoznika.
   
      (1)  SL C 155, 11. 5. 2015.